Diari Oficial de la Generalitat Valenciana


Sumari del DOGV 8655, del 14-10-2019 (2019/9677)

RESOLUCIÓ de 10 d'octubre de 2019, de la Vicepresidència i Conselleria d'Igualtat i Polítiques Inclusives, per la qual s'amplia el termini de justificació de les subvencions a entitats locals i entitats sense ànim de lucre per a projectes d'inversió en equipament de centres d'atenció a persones amb diversitat funcional.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8655

Data del DOGV
:   14-10-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9677


Data del document
:   10-10-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 10 d'octubre de 2019, de la Vicepresidència i Conselleria d'Igualtat i Polítiques Inclusives, per la qual s'amplia el termini de justificació de les subvencions a entitats locals i entitats sense ànim de lucre per a projectes d'inversió en equipament de centres d'atenció a persones amb diversitat funcional. [2019/9677]  
  
Mitjançant l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat (DOGV 7705, 26.01.2016), i per Resolució de 30 de novembre de 2018, de la Vicepresidència i Conselleria d'Igualtat i Polítiques Inclusives (DOGV 8442, 12.12.2018), es van convocar per a l'exercici 2019 les subvencions a entitats locals i entitats sense ànim de lucre per a projectes d'inversió en equipament de centres d'atenció a persones amb diversitat funcional.  
  
D'acord amb l'apartat dotze, punt 2, d'aquesta resolució, el termini màxim de presentació de la justificació de subvencions per a adquisició d'equipament i vehicles de transport col·lectiu finalitza el dia 15 d'octubre de 2019. A la vista de les dificultats manifestades per algunes entitats beneficiàries per a aportar la justificació en el termini indicat, especialment pel que fa al lliurament de vehicles de transport col·lectiu adaptats, es considera oportú establir un termini de justificació apropiat perquè els beneficiaris puguen realitzar l'actuació objecte de subvenció dins del termini i en la forma escaient.  
Vist el que es disposa en l'article 32 de la Llei 39/2015, d'1 d'octubre, del procediment administratiu comú de les administracions públiques, i en l'article 70 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, a proposta de la directora general de Diversitat Funcional i Salut Mental, resolc:  
  
Primer  
Ampliar fins al dia 15 de novembre de 2019 el termini de justificació de subvencions per a adquisició d'equipament i vehicles de transport col·lectiu, establit en l'apartat dotze, punt 2, de la Resolució de 30 de novembre de 2018, de la Vicepresidència i Conselleria d'Igualtat i Polítiques Inclusives, per la qual es convoca per a l'exercici 2019 les subvencions a entitats locals i entitats sense ànim de lucre per a projectes d'inversió en equipament de centres d'atenció a persones amb diversitat funcional.  
  
Segon  
Publicar la present resolució en el Diari Oficial de la Generalitat Valenciana, per a la seua eficàcia i coneixement general.  
  
València, 10 d'octubre de 2019.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.